บาทเปิด 31.09/11 อ่อนค่า
ธนาคารกรุงเทพ  รายงาน เงินบาทเปิด 31.09/11 อ่อนค่าจากเย็นวานนี้ คาดวันนี้เคลื่อนไหวกรอบแคบ
11 ก.ย. 2555

ธนาคารกรุงเทพ  รายงาน เงินบาทเปิด 31.09/11 อ่อนค่าจากเย็นวานนี้ คาดวันนี้เคลื่อนไหวกรอบแคบ
นักบริหารเงินธนาคารกรุงเทพ กล่าวว่า เงินบาทเปิดตลาดเช้านี้อยู่ที่ระดับ 31.09/11 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 31.07/09 บาท/ดอลลาร์ เคลื่อนไหวในกรอบแคบๆ ตามภูมิภาคและค่าเงินยูโร เนื่องจากยังไม่มีปัจจัยใหม่
"เงินบาทเปิดตลาดอ่อนค่าจากเย็นวานนี้ ค่อนข้างทรงตัว คาดวันนี้เคลื่อนไหวในกรอบแคบๆ" นักบริหารเงิน กล่าว
ทั้งนี้ ตลาดรอดูผลการประชุมของธนาคารกลางสหรัฐ(เฟด) ในวันที่ 12-13 ก.ย.นี้ ในประเด็นเกี่ยวกับการตัดสินใจประกาศใช้ QE3 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ 1.2768/2773 ดอลลาร์/ยูโร ปรับตัวอ่อนค่าจากระดับ 1.2779/2781 ดอลลาร์/ยูโร ส่วนเงินเยนอยู่ที่ระดับ 78.20/22 เยน/ดอลลาร์ ปรับตัวแข็งค่าจากระดับ 78.28/32 เยน/ดอลลาร์
นักบริหารเงินประเมินทิศทางค่าเงินบาทในวันพรุ่งนี้จะเคลื่อนไหวในกรอบแคบๆ ระหว่าง 31.05-31.15 บาท/ดอลลาร์